สอบถามหน่อยค่ะ คลอดได้41วันไม่ได้ให้นมลูกมีเพศสัมพันธ์แบบปล่อยในสามารถเกิดโอกาสท้องได้ไหมค่ะ แล้วจะแก้ไขยังไงได้บ้างค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่เพื่อป้องกันความเสี่ยงควรรีบคุมกำเนิดตั้งแต่ 3 สัปดาห์หลังคลอดลูก นอกจากนี้เคยมีรายงานว่าเกิดการตั้งครรภ์ได้เร็วสุดตั้งแต่วันที่ 25-27 หลังคลอดดังนั้น หากผ่านมา 41 วันแล้ว เมื่อมีเพศสัมพันธ์โดยไม่ได้ใช้วิธีคุมกำเนิดใดๆ ย่อมมีโอกาสที่จะตั้งครรภ์ได้ค่ะ หากยังไม่พร้อม อาจพิจารณาทานยาคุมฉุกเฉินค่ะ โดยควรรีบทานให้เร็วที่สุดหลังมีเพศสัมพันธ์และหลังจากนี้ ให้รีบหาวิธีคุมกำเนิดที่มีประสิทธิภาพต่อค่ะ เช่น การใช้ยาเม็ดคุมกำเนิด การฉีดยาคุมกำเนิด การฝังยาคุมกำเนิด เป็นต้น